**บันทึกถอดบทเรียนบ้านวังฆ้อง**

**ต.ถีมตอง อ.เมือง จ.น่าน**

**เรื่อง...การจัดการขยะ**

**ความสำคัญของปัญหา**

ชุมชนมีค่าใช้จ่ายในการจัดการขยะสูงมากถึงปีละ 300,00 – 500,000 บาท เมื่อทบทวนถึงการทิ้งขยะของประชาชนในชุมชนพบว่า ไม่ได้มีการแยกขยะ มีการทิ้งขยะสดปนขยะแห้ง ทำให้น้ำหนักขยะเพิ่มมากขึ้น ต้องเสียค่าใช้จ่ายเพิ่มมากขึ้นในการกำจัดขยะ และที่สำคัญภายในระยะเวลา 5 ปี เทศบาลจำกัดพื้นที่ในการทิ้งขยะของชุมชน

**วัตถุประสงค์**

เพื่อหาแนวทางในการจัดการขยะของชุมชน

**กระบวนการ**

1. ประชุมชุมชนร่วมกัน โดยใช้กระบวนการครอบครัวเข้มแข็งของมูลนิธิฮักเมืองน่าน ในการหาประเด็นปัญหา และแนวทางการจัดการ
2. จัดเวทีชุมชน ให้ความรู้ในการคัดแยกขยะ การแปรรูป
3. มีการประชาสัมพันธ์เป็นประจำ และต่อเนื่องผ่านหอกระจายข่าวของหมู่บ้าน
4. จัดหาผู้รับขยะมาทำการซื้อ – ขายขยะในวันเสาร์ (ศูนย์วังฆ้อง) ซึ่งได้ราคาสูงกว่าที่บาวบ้านนำไปขายเอง
5. ประกวดหมู่บ้านจัดการขยะ ให้รางวัลและประกาศนียบัตร พร้อมทั้งให้สิทธิในการเขียนโครงการเพื่อของบประมาณสนับสนุน เพื่อเติมในการดำเนินงาน ในการจัดการขยะพบว่ามีการดำเนินกิจกรรมในการคัดแยกขยะ การแปรรูปขยะ การนำขยะมาขาย

**ผลการดำเนินงาน**

1. สามารถลดค่าใช้จ่ายในการจัดการขยะของชุมชนจากปีละ 300,000 – 500,000 บาท เหลือปีละ 100,000 กว่าบาท ทำให้ชุมชนมีงบประมาณเหลือไปซื้อเครื่องสูบน้ำใช้ในชุมชน
2. ชาวบ้านมีรายได้เพิ่มขึ้นจากการขายขยะให้แก่ผู้รับซื้อที่ศูนย์วังฆ้อง
3. ปรับเปลี่ยนพฤติกรรมในการทิ้งขยะให้แก่ชาวบ้านในชุมชนตำบลถืมตอง ในทุกหมู่บ้าน

**ปัจจัยความสำเร็จ**

1. ผู้นำชุมชน และแกนนำชุมชนเป็นแบบอย่างในการดำเนินกิจกรรมต่างๆ
2. การสนับสนุนจากเครือข่ายทั้งภาครัฐ และเอกชน